LINDJA E JEZUSIT

FËMIJA I PREMTUAR

TREGIMI NGA CARINE MACKENZIE

ILUSTRMET NGA FRED APPS

© Carine Mackenzie, 1997

Reprinted 2000, 2002, 2004, 2007, 2010, 2015

Published by Christian Focus Publications, Geanies House, Fearn, Tian, Ross-shire, IV20 1 TW, Scotland, U.K.

www.christianfocus.com

Përkthyernëgjuhënshqipenga MISIONI I MUNDSHËM, 2017

Botimiripunuarnga ZGG-ALBANIA, 2019

Redaktorë: Mirela Zefi

Koordinatore: Willemien van Schothorst

Jezusi, Biri i Perëndisë, lindi në këtë botë në një mënyrë të mrekullueshme. Nëna e tij, Maria, ishte një grua e re dhe e varfër. Ajo jetonte në fshatin e Nazaretit në tokën e Izraelit.

Një ditë, një engjëll erdhi te Maria dhe i dha asaj një lajm të habitshëm.

‘Ti do të lindësh një djalë dhe do ta quash Jezus.”

“Si mund të ndodhë një gjë e tillë?” e pyeti Maria.

“Foshnja është Biri i Perëndisë. Këtë fëmijë do ta lindësh me anë të fuqisë së veçantë të Frymës së Shenjtë.”

Maria ishte e fejuar me Jozefin dhe do të martohej me të. Kur Jozefi mësoi se Maria po priste një fëmijë, ai u turbullua dhe u trishtua.

Perëndia i dërgoi Jozefit një mesazh nëpërmjet një ëndrre.

Ai dëgjoi një engjëll që i foli: “Mos ki frikë ta marrësh Marinë për grua. Fëmija që ajo pret është Biri i Perëndisë. Kur fëmija të lindë ti do ta quash Jezus (që do të thotë Shpëtimtar), sepse Ai do t’i shpëtojë njerëzit nga mëkatet e tyre.”

Kështu, Jozefi u lumturua që po martohej me Marinë.

Çezar Augusti, sunduesi romak, nxori një urdhër të veçantë që çdo njeri në perandori duhej të kthehej në qytetin e vet për t’u regjistruar. Meqenëse Jozefi ishte nga Betlehemi, atij bashkë me Marinë u duhej të udhëtonin nga Nazareti në Betlehem. Foshnja pritej të lindte së shpejti, por Maria ishte e detyruar ta bënte këtë udhëtim.

Kur arritën në Betlehem, i gjithë qyteti gumëzhinte. Ata nuk gjetën vend tek hani, ndaj u strehuan aty ku mbaheshin kafshët.

10

11

12

Kur foshnja lindi, Maria e mbështolli me kujdes dhe i gjeti një grazhd për djep. Grazhdi përdorej zakonisht për të mbajtur kashtë dhe ushqim për kafshët. Ai u bë shtrati për foshnjën Jezus.

13

Në fshatin aty pranë, barinjtë si çdo natë kishin dalë për të ruajtur delet. Papritur atyre iu shfaq një engjëll dhe drita vezulluese e lavdisë së Zotit i çuditi ata. Barinjtë u frikësuan.

“Mos kini frikë” u tha engjëlli. “Po sjell lajme të mira për ju dhe për të gjithë njerëzit. Sot në Betlehem lindi një Shpëtimtar. Ai është Zoti Krisht. Nëse niseni tani do ta gjeni foshnjën në një grazhd.”

Menjëherë pas kësaj, u shfaq një mori engjëjsh që po lavdëronin Perëndinë duke thënë: “Lavdi Zotit në lartësi. Paqe dhe mirësi të gjithë njerëzve.”

14

15

Pasi engjëjt ishin ngritur sërish në qiell, barinjtë iu drejtuan njëri-tjetrit dhe thanë: “Le të shkojmë në Betlehem dhe të shohim me sytë tanë, atë për të cilin na foli Zoti.”

Ata nxituan për në Betlehem dhe i gjetën Marinë dhe Jozefin, me foshnjën të vendosur në grazhd.

Barinjtë ua dhanë lajmin të gjithë atyre që takuan. Ata lavdëronin dhe adhuronin Perëndinë ndërsa ktheheshin sërish në kullotat e tyre.

16

17

18

Kur foshnja mbushi tetë ditë, e quajtën Jezus, ashtu siç engjëlli kishte porositur Jozefin dhe Marinë. Ata shkuan në Jerusalem dhe e çuan Jezusin e vogël në tempull për t’ia kushtuar Zotit dhe për të dhënë një ofrim ashtu siç e kërkonte ligji i Perëndisë.

19

Në tempull, ata takuan një burrë që quhej Simon.

Simoni ishte një njeri që e donte Zotin. Perëndia i kishte dhënë atij një premtim të veçantë. Ai nuk do të vdiste derisa të kishte parë Krishtin, Shpëtimtarin e premtuar.

20

Kur Simoni e pa Jezusin në tempull, e mori në krahë.

Në atë çast ai e kuptoi se premtimi i Perëndisë ishte përmbushur.

“Jam gati të vdes tani,” tha ai, “sepse e pashë shpëtimin e Perëndisë.” Maria dhe Jozefi u mahnitën nga ato që tha Simoni. Simoni i bekoi ata.

21

22

Më pas, një grua e moshuar e quajtur Ana, e vuri re Jezusin. Ajo ishte një vejushë që jetonte në tempull dhe lutej gjithë ditën e madje edhe natën. Edhe Ana e falënderoi Perëndinë kur pa foshnjën e çmuar Jezus.

Ajo u foli për Jezusin të gjithë njerëzve që takoi të cilët donin të dinin për planin e Perëndisë për të dërguar një Shpëtimtar.

23

Për të parë Jezusin erdhën edhe disa dijetarë nga Lindja. Ata kishin parë një yll të veçantë në qiell, i cili i shtyu ta kërkonin në Jerusalem Mbretin e judenjve.

Mbreti Herod u shqetësua kur dëgjoi historinë e tyre.

“Merrni vesh më shumë rreth këtij Mbreti të judenjve.

Ku do të lindi ai?” i pyeti drejtuesit e tij fetar.

24

“Shkrimet thonë se ai do të lindёnë Betlehem” iu përgjigjën ata.

Ai i nisi dijetarët për në Betlehem duke i porositur:

“Kërkojeni foshnjën dhe ejani e më njoftoni kur ta keni gjetur.”

25

Pasi u larguan nga mbreti Herod, një yll i veçantë i udhëhoqi dijetarët drejt e tek shtëpia e Jezusit.

Ata u gëzuan shumë. Kur hynë brenda në shtëpi, u gjunjëzuan para foshnjës Jezus dhe e adhuruan Atë.

26

Ata e kuptuan se ai ishte Biri i Perëndisë dhe i dhanë dhurata të çmuara si ar, temjan dhe mirrë.

Pasi u larguan nga shtëpia, dijetarët nuk shkuan t’i thonin Herodit se ku gjendej Jezusi, mbasi Zoti i kishte paralajmëruar përmes një ëndrre. Ata ndoqën një rrugë tjetër për në shtëpi.

27

28

Më vonë, engjëlli i Zotit i foli Jozefit në ëndërr:

“Merre foshnjën Jezus dhe Marinë dhe largoji që këtej. Shko në Egjipt. Qëndro aty deri kur të të them Unë. Mbreti Herod kërkon ta vrasë fëmijën.”

Kështu, Jozefi dhe Maria morën Jezusin dhe ikën fshehurazi natën drejt tokës së Egjiptit.

29

30

Pasi Herodi vdiq, engjëlli i foli Jozefit përsëri në ëndërr:

“Merre fëmijën dhe nënën e tij dhe kthehuni në Izrael.

Ata që donin ta vrisnin kanë vdekur. Tani nuk ka më rrezik.”

Jozefi bashkë me familjen e tij të vogël u kthyen në Izrael dhe u vendosën në fshatin e Nazaretit.

Jezusi u rrit atje. Ai ishte një djalë i mbarë dhe i mençur, i cili jetoi në një mënyrë që e kënaqi Zotin, Atin Qiellor.

31

Le të kujtojmë çdo ditë të vitit, faktin e mrekullueshëm që Jezusi lindi. Engjëjt u thanë barinjve se foshnja i sapolindur ishte Shpëtimtari i botës. Ky lajm i mirë ishte për të gjithë njerëzit, pra është edhe për ty.

Perëndia e dërgoi Birin e Tij në botë që të ishte Shpëtimtari, sepse Ai na do ne kaq shumë. Përgjigja jonë duhet të jetë besimi në Shpëtimtarin dhe bindja ndaj Fjalës së Tij.

FËMIJA I PREMTUAR

Barinjtë u gëzuan kur dëgjuan lajmin për foshnjën e sapolindur. Duke ndjekur yllin, ata shkuan deri në Betlehem të gjenin Jezusin, Shpëtimtarin e botës.

LINDJA E JEZUSIT

Ju mund të lexoni rreth lindjes së Jezusit në FËMIJA I PREMTUAR

Bibël, tek Ungjilli sipas Lukës, kapitujt 1 dhe 2.

TREGUAR NGA CARINE MACKENZIE

ILUSTRUAR NGA FRED APPS

LISTË BROSHURASH

1. Noeu | Plani i shpëtimit

10. Elia | Njeriu i mrekullive të Perëndisë 2. Sara dhe Abrahami | Premtimi i mrekullueshëm 11. Ezekia | Zgjedhjet e mbretit 3. Jozefi | Ëndërrimtari i Perëndisë 12. Jeremia | Një burrë me një mesazh 4. Miriami | Sekreti i motrës së madhe 13. Danieli | Princi që lutej 5. Sansoni | Fuqia e njeriut të fortë 14. Jezusi | Fëmija i premtuar 6. Samueli | Djali i bindur

15. Jezusi është gjallë | Historia mahnitëse 7. Davidi | Luftëtari trim

16. Sauli | Mrekullia në mes të rrugës 8. Jonathani | Miku besnik

17. Pali | Udhëtime me aventura 9. Jobi | Miku durimmadh

18. Barnaba | Zemërdhënësi

ZGG-Albania

(Misioni i Bashkësive të Reformuara)